
Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" 

Projekta "Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta" pase
1. Finansējuma saņēmējs, kas īsteno projektu 
	1.1. Finansējuma saņēmējs, kas īsteno projektu (institūcija) 
	Tiešās pārvaldes iestāde, pašvaldība, publiskas personas kapitālsabiedrība (deleģēto pārvaldes uzdevumu veikšanai) vai tiesu varas institūcija. 

	
	[bookmark: _Hlk175562058]Iekšlietu digitālais centrs (turpmāk – Centrs)


	1.2. Projekta īstenošanas partneri (indikatīvi) 
	Projekta īstenošanai var piesaistīt citu tiešās pārvaldes iestādi, pašvaldību, plānošanas reģionu, publiskas personas kapitālsabiedrību (deleģēto pārvaldes uzdevumu veikšanai), tiesu varas institūciju, biedrību vai nodibinājumu (deleģēto pārvaldes uzdevumu veikšanai). 

	
	Valsts policijas Galvenās kriminālpolicijas pārvaldes Kriminālistikas pārvaldes Ekspertīžu birojs, Tiesu administrācija, Latvijas Republikas prokuratūra, Valsts tiesu ekspertīžu birojs, Valsts robežsardzes Ekspertīžu dienests, Nacionālais psihiskās veselības centrs



2. Saistītie projekti 
	2.1. Jomas (domēna) arhitektūras nosaukums 
	Norāda jomas arhitektūras nosaukumu, kurā projekts iekļaujas.[footnoteRef:2]  [2:  Skat: Digitālās pārvaldes arhitektūra | Viedās administrācijas un reģionālās attīstības ministrija ] 


	
	E-lietas programma


	2.2. Saistība ar citiem projektiem 
	Norāda galveno saistību ar citiem projektiem (pabeigtie, īstenošanā esošie vai plānotie projekti), apliecinot dubultā finansējuma riska izslēgšanu. 

	
	Īstenotie projekti:
Eiropas Savienības Iekšējā drošības fonda 2014–2020 Nacionālās programmas aktivitātes "Kriminālistikas pārvaldes kapacitātes stiprināšana" ietvaros projekts Nr. VP/IDF/2018/6 "Kriminālistikas pārvaldes ekspertīžu laboratorijas informācijas sistēmas (ELIS) izveide".
Plānotie projekti:
Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekts "E-KRASS attīstība 2. kārta, kā arī citu starpnozaru un pārnacionālu mūsdienu prasībām atbilstošu drošības un tiesībsargājošo institūciju digitālo risinājumu attīstība".
Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekts "Prokuratūras informācijas sistēmas attīstība – E-lieta 3. posms".

Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekts "Tiesvedības procesu pilnveide kriminālprocesā, kas saistīta ar eKrass izstrādi un savstarpējo integrāciju, kā arī civilprocesā, kas saistīta ar ERAF mērķiem (uzņēmējdarbības vides uzlabošana un pakalpojumi sabiedrībai, uzņēmējiem) atbilstošu darbības procesu pilnveidi, t. sk. maksātnespējas procesā".
Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekts "Informācijas tehnoloģiju infrastruktūras pilnveidošana".
Finansējuma saņēmējs apliecina, ka nepastāv dubultā finansējuma risks ar īstenošanā esošajiem un īstenotajiem projektiem, kuru ietvaros tika izstrādāti vai attīstīti IKT risinājumi un koplietošanas pakalpojumi vai kuriem tiek plānota turpmāka attīstība. 



3. Projekta mērķis un galvenie ieguvumi 
	3.1. Projekta mērķis un galvenais saturs 
	Īsi apraksta projekta mērķi un galveno saturu. 
(ne vairāk kā 1000 rakstu zīmes) 

	
	Projekta mērķis ir attīstīt Kriminālistikas pārvaldes ekspertīžu laboratorijas informācijas sistēmu (turpmāk – ELIS), pilnveidojot tās funkcionalitāti un izstrādājot nepieciešamos programmatūras risinājumus, lai nodrošinātu centralizētu, standartizētu un digitālu tiesu ekspertīžu procesu pārvaldību, kā arī īstenot ELIS pilnvērtīgu integrāciju ar E-lietas platformu. Projekta īstenošana sniegs atbalstu vienotas tiesu ekspertīžu iestādes izveidei. 
Projekta rezultātā tiks nodrošināta vienota elektroniska darba vide ekspertīžu iestādēm, tiks paplašināta ELIS funkcionalitāte, kas ļaus visām iesaistītajām ekspertīžu iestādēm ievadīt, apstrādāt un koplietot datus digitāli, tiks īstenota integrācija ar E-lietas platformu, lai nodrošinātu ātrāku un kvalitatīvāku informācijas apriti kriminālprocesā, administratīvajā un civilprocesā. Tādējādi tiks veicināta sistēmiska tiesu ekspertīžu reforma, veidota vienota digitālā infrastruktūra un koplietošanas risinājumi tiesu ekspertīžu procesu atbalstam, izveidojot vienotu starpresoru tiesu ekspertīžu IKT arhitektūru un pilnveidojot datu koplietošanu un analītiku. Tiks paātrināta ekspertīžu informācijas aprite, jo īpaši situācijās, kad ekspertīze jāveic vairākās ekspertīžu jomās un tiesu ekspertu specialitātēs, kā arī nodrošināta plānveidīga un reālās situācijas prasībām atbilstoša tiesu ekspertīzes sistēmas politikas attīstība. 
Tiks radīts vienots tehnoloģisks pamats starpresoru procesu veidošanai, kas paātrinās reformā iesaistīto institūciju integrāciju, atslogos cilvēkresursus un paaugstinās procesu efektivitāti.


	3.2. Projekta pamatojums (aktualitāte/nepieciešamība/risināmā problēma) 
	Norāda atsauces uz politikas plānošanas dokumentiem: 
Īsi apraksta projekta īstenošanas nepieciešamību – risināmo problēmu. 
(ne vairāk kā 2000 rakstu zīmes) 

	
	☐ Eiropas Savienības prasību izpilde 
norāda dokumentu un prasību vai atsauci uz 5.1.2. punktu, ja tur norādīts; 

	
	--- 

	
	☐ Valdības rīcības plāns 
norāda konkrētu punktu, ja attiecināms; 

	
	--- 

	
	☐ Pamatnostādnes 
norāda dokumentu un konkrēto sadaļu, ja attiecināms; 

	
	--- 

	
	☒ Nozares reforma / pakalpojumu uzlabošana
īsi apraksta, ja attiecināms; 

	
	Kopš 2020. gada ir valdības akceptēta vienota tiesu ekspertīžu centra izveide, kas tai skaitā ietver ne tikai fiziskās, bet arī digitālās infrastruktūras un digitālo risinājumu izveidi/pilnveidi tiesu ekspertīžu procesu efektivitātei. Joprojām tiesu ekspertīžu iestāžu funkcijas ir sadalītas, ņemot vērā tiesu ekspertīžu veidus un normatīvajos aktos noteiktās tiesu ekspertu specialitātes, kas nav saimnieciski lietderīgi. 
Valsts policijas Galvenās kriminālpolicijas pārvaldes Kriminālistikas pārvaldes (turpmāk – VP GKrPP KP) un Valsts tiesu ekspertīžu biroja (turpmāk – VTEB) savstarpējā sadarbība tiesu ekspertīzes attīstībai ir neefektīva, un tā ir veicināma, ieviešot vienotus digitālos risinājumus, tādējādi atbalstot tiesu ekspertīžu institūta reformas mērķu sasniegšanu.

Nav centralizēti digitalizēti tiesu ekspertīžu un ar to izpildi saistītie procesi, joprojām ir daudz papīra dokumentācijas un manuālā darba, kas apgrūtina kriminālprocesu, administratīvo un civilprocesu virzību.

Kā arī ar šī projekta ietvaros radīto risinājumu tiks veicināta vairāku ārējos normatīvajos dokumentos noteikto prasību izpildīte, t. sk.:
1) MK 2024. gada 28. augusta rīkojums Nr. 710 "Par konceptuālo ziņojumu "Par tiesu ekspertīžu institūta reformas gaitu un turpmāk veicamajiem pasākumiem""; 
2) MK 2016. gada 13. septembra noteikumi Nr. 606 "Tiesu ekspertīžu organizēšanas kārtība";
3) Administratīvā procesa likuma 178. pants;
4) Kriminālprocesa likuma 194. pants; 
5) Tiesu ekspertu likuma 14. panta otrās daļas 1. punkts; 
6) MK 2022. gada 6. decembra noteikumi Nr. 766 "E-lietas datu arhivēšanas noteikumi"; 
7) Procesu norises elektroniskā vidē valsts platformas likums; 
8) MK 2011. gada 31. decembra noteikumi Nr. 1025 "Noteikumi par rīcību ar lietiskajiem pierādījumiem un arestēto mantu";
9) MK 2012. gada 20. marta noteikumi Nr. 190 "Noteikumi par notikumu reģistrēšanas kārtību un policijas reaģēšanas laiku";
10) MK 2018. gada 11. decembra noteikumi Nr. 782 "Tiesmedicīniskās ekspertīzes veikšanas kārtība".
Iekšlietu ministrija sadarbībā ar Tieslietu ministriju sagatavo un virza jaunu normatīvo regulējumu "Kriminālistikas pārvaldes ekspertīžu laboratorijas informācijas sistēmas noteikumi". 


	
	☐ Kiberdrošības un noturības prasību izpilde 
īsi apraksta, ja attiecināms; 

	
	--- 

	
	☐ Izmaksu novēršana un darbības nepārtrauktības nodrošināšana. 
(īsi apraksta, ja attiecināms) 

	
	--- 

	
	Konsekvences, ja projekts netiek īstenots: 
(Īsi apraksta izmaksas un riskus bez projekta) 

	
	Tiks kavēta tiesu ekspertīžu institūta reforma, jo projekts ir būtiska sastāvdaļa valdības atbalstītajai tiesu ekspertīžu sistēmas reformai un bez atbilstošas informācijas sistēmas nebūs iespējams nodrošināt vienotu tiesu ekspertīžu procesu pārvaldību digitālā vidē. Netiks nodrošināta centralizēta datu koplietošana un analītika, kas ir būtiska ātrai lietu izskatīšanai, saglabāsies liels papīra dokumentu un manuālo darbību apjoms un līdz ar to lēna un kļūdām pakļauta informācijas aprite, kas kavē kriminālprocesu, administratīvā un civilprocesa virzību. Tas uzliks lielāku slogu ekspertiem un procesa virzītājiem, ilgāku lietu izskatīšanas laiku un līdz ar to arī zemāku sabiedrības uzticību izmeklēšanas un tiesvedības sistēmai.
Tiks apdraudēta normatīvo prasību izpilde – projekts ir saistīts ar daudzu MK noteikumu un likumu izpildi (sk. uzskaitījumu 3.2. sadaļā augstāk), kā arī projekta īstenošana un ELIS ieviešana ļaus ietaupīt būtiskus līdzekļus (sk. izmaksu un ieguvumu analīzi 6. sadaļā).


	
	Pamatojuma avoti (izvēlēties vismaz vienu): 

	
	☒ Auditā konstatētais; 

	
	2009. gadā Valsts kancelejas Funkciju audita grupas noslēgtais funkciju audits valsts tiesu ekspertīžu iestādēs. 

	
	☐ Incidentu statistika; 

	
	--- 

	
	☐ Lietotāju aptauja; 

	
	--- 

	
	☐ Manuālā darba apjoms. 

	
	--- 


	3.3. Projekta ieguvumi un lietderības rādītāji
(Projekta ieguvumi un lietderība tiek izteikti galvenajos lietderības aspektos, bet to sasniegšana detalizēti pamatota ar projekta ieguvumu rādītājiem (KPI)) 
	Projekta galvenie lietderības aspekti: 
(atzīmēt piemērojamos) 

	
	☒ Administratīvā sloga samazināšana; 

	
	☒ Procesu efektivitātes paaugstināšana; 

	
	☐ Izmaksu ietaupījums publiskajā pārvaldē; 

	
	☒ Resursu un IKT risinājumu konsolidācija; 

	
	☐ Pakalpojumu kvalitātes uzlabošana; 

	
	☐ Cits. 

	
	Norāda atbildīgo institūciju par rādītāju sasniegšanu

	
	Centrs


	Projekta ieguvumu un lietderības rādītāju raksturojums (KPI)
Katram 3.3. sadaļā atzīmētajam lietderības aspektam norāda vienu vai vairākus projekta ieguvumu rādītājus (KPI), kas kvantitatīvi pamato attiecīgā lietderības aspekta sasniegšanu. 
	Datu avots un aktualizēšanas biežums 
	Esošā vērtība
	Plānotā vērtība 
	Sasniegšanas laiks (gads)[footnoteRef:3]  [3:  Projekta laikā vai 2 gadus pēc projekta noslēguma, ja attiecināms. ] 


	3.3.1. 
Procesu efektivitātes paaugstināšana
Manuālo darbību skaita samazinājums ekspertīžu procesos.

ELIS nodrošina strukturētu datu ievadi, datu atkārtotu izmantošanu un automatizētu dokumentu ģenerēšanu, samazinot manuālu pārrakstīšanu un kļūdu iespējamību.
	ELIS darba plūsmu konfigurācija un lietotāju darbību žurnāli.
Aktualizēšana reizi gadā.
	≥ 5 manuālas darbības uz vienu ekspertīzi
(vidējais manuālo datu ievades un dokumentu apstrādes darbību skaits vienas ekspertīzes ietvaros)

	≤ 2 manuāla darbība uz vienu ekspertīzi
	2029. gads

	3.3.2. 
Administratīvā sloga samazināšana

Digitalizējot datu apmaiņu ar procesa virzītājiem un nodrošinot datu atkārtotu izmantošanu ELIS, tiek samazināts administratīvais darbs, kas saistīts ar informācijas pārrakstīšanu un dokumentu sagatavošanu. Projekta ietvaros paredzēts samazināt administratīvo laika patēriņu vismaz par 2 minūtēm uz vienu ekspertīzes uzdevumu, kas kopumā veido būtisku administratīvā sloga samazinājumu un cilvēkresursu ietaupījumu.
	ELIS lietotāju darbību žurnāli un dokumentu reģistrācijas atskaites
	≥ 7 minūtes uz vienu ekspertīzes uzdevumu
(vidējais administratīvais laiks (minūtēs), kas nepieciešams ekspertīzes uzdevuma reģistrēšanai, datu ievadei un ar ekspertīzes uzdevumu saistīto pavaddokumentu sagatavošanai)
	≤ 5 minūtes uz vienu ekspertīzes uzdevumu
	2029. gads

	3.3.3. 
Resursu un IKT risinājumu konsolidācija
Samazināts procesu atbalsta informācijas sistēmu skaits, izveidojot vienotu risinājumu
 
Samazināts informācijas sistēmu skaits uzlabos sistēmu pieejamību, nodrošinās informācijas sistēmu administratoriem vienotu kārtību sistēmas uzturēšanai, būtiski mazinās informācijas drošības riskus, kā arī uzlabosies datu kvalitāte – ekspertīžu informācija un dati tiks apstrādāti un apritināti vienotā digitālā vidē, nepārrakstot datus manuāli.
	ELIS
	3 informācijas sistēmas (VP GKrP KP, VTEB, Valsts robežsardzes Ekspertīžu dienesta risinājumi)
	 1 informācijas sistēma (ELIS)
	2029. gads

	3.4. Projektā sasniedzamie rezultāti 
	Mērvienība 
	Sasniedzamā vērtība 
	Sasniegšanas laiks (gads) 

	3.4.1. Norāda sasniedzamo rezultātu 
Izveidota vienota centralizēta elektroniska darba vide ekspertīžu iestādēm funkciju nodrošināšanai 

	Vienota centralizēta elektroniska darba vide
	1
	2029. gads

	3.4.2. Norāda sasniedzamo rezultātu 
Ekspertīžu iestāžu skaits, kas lieto ELIS pēc pilnveides un integrācijas īstenošanas (vismaz 2 iestādes – VP GKrPP KP un VTEB) 

	Ekspertīžu iestādes 
	2
	2029. gads 


4. Projekta finansējums un īstenošanas termiņš 
	4.1. Projekta finansējums 
(Norāda projekta kopējo projekta finansējumu eiro) 

	900 000 euro (Eiropas Reģionālā attīstības fonda finansējums 765 000 euro apmērā un valsts budžeta finansējums 135 000 euro apmērā), t. sk. indikatīvi = 720 000 euro apmērā ELIS programmatūras izstrādei un ieviešanai, kā arī saistītajām aktivitātēm un 180 000 euro administratīvās izmaksas.


	4.2. Projekta īstenošanas termiņš 
(Norāda projekta īstenošanas termiņu mēnešos) 

	36 mēneši



5. Projekta ieguldījums 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" mērķa rādītāju sasniegšanā 
5.1. Ietekme uz Eiropas Savienības kohēzijas politikas programmas rādītājiem 
	Ietekme 
	Atbilstības novērtējums 
(var būt vairāki varianti) 
	Īss ietekmes apraksts 

	5.1.1. Uzņēmumu digitalizācijas veicināšana 
	Norādīt plānoto integrējamo saimnieciskās darbības veicēju skaitu, kuri ir transformējuši savus procesus, balstoties uz jaunizveidotajiem vai ievērojami uzlabotajiem valsts digitālajiem procesiem. 
	Uzskaita un īsi raksturo, kādi procesi tiks izveidoti vai pilnveidoti, kas veicinās saimnieciskās darbības veicēju procesu digitalizāciju. 

	
	10 saimnieciskās darbības veicēji, kas saņem maksas pakalpojumus tiesu ekspertīzes jomā*

* projekta kopējais finansējums tiek ieskaitīts ERAF 1.3.1.1. pasākuma iznākuma rādītāja "saimnieciskās darbības veicējiem izstrādāto digitālo pakalpojumu, produktu un procesu vērtība" vērtībā, kā arī minētie lietotāji tiek ieskaitīti 1.3.1.1. pasākuma rezultāta rādītājā "Jaunu un modernizētu publisko digitālo pakalpojumu, produktu un procesu lietotāji".
	Atbilstoši tiesu ekspertīžu institūta reformas nostādnēm tiks standartizēti procesi un IT risinājumi, pilnveidojot procesus arī saimnieciskās darbības veicējiem un fiziskajām personām – maksas pakalpojumu saņēmējiem tiesu ekspertīzes jomā. Tas veicinās komersantu procesu digitalizāciju, nodrošinot elektronisku tiesu ekspertīžu pieprasījumu iesniegšanu, dokumentu apriti un ekspertīžu atzinumu saņemšanu, integrējoties ar valsts E‑lietas platformu. 


	5.1.2. Eiropas Savienības prasību izpilde 
	Norāda Eiropas Savienības tiesību aktu un konkrēto normu, kas ar projektu tiks izpildīta 
	Īsi raksturo, kas projekta ietvaros tiks izstrādāts, lai nodrošinātu Eiropas Savienības tiesību aktā noteikto izpildāmo prasību 

	
	N/A

	--- 


	5.1.3. IKT atbalsta ilgtspēja (t. sk. resursu un tehnoloģiju konsolidācija) 
	(Atbilst/Neatbilst) 
	Ja atbilst, norāda kāds process vai pakalpojums tiks centralizēts/ konsolidēts 

	
	Atbilst
	VP GKrPP KP un VTEB kā reformējamās iestādes izmantos centralizētu risinājumu – ELIS 



5.2. Modernizēto pārvaldes procesu IKT risinājumi 
	Skaits 
	IKT risinājuma nosaukums 
	Īss apraksts[footnoteRef:4]  [4:  Iekļaujot norādi pakalpojumam, procesam vai produktam, kas izstrādāts – izveidots/pilnveidots un reģistrēts Valsts informācijas resursu, sistēmu un sadarbspējas informācijas sistēmā (VIRSIS). ] 

	Lietotāju skaits 
(ar atšifrējumu pa lietotāju grupām) 
	Termiņš ieviešanai produkcijā 
(gads, ceturksnis) 

	
	5.2.1. Nosaukums 
Kriminālistikas pārvaldes ekspertīžu laboratorijas informācijas sistēma (ELIS)
(VIRSIS ID: 50873)
	Projekta ietvaros tiks veikti nepieciešamie pilnveidojumi ELIS, lai nodrošinātu vienotu centralizētu ekspertīžu procesu digitālu veikšanu. Paplašināts ELIS lietotāju loks.
Plānotie pilnveidojumi ELIS:
1. Pilnveidoti, centralizēti un digitalizēti tiesu ekspertīžu un notikuma vietas apskates procesi. 
2. Atbilstoši tiesu ekspertīžu institūta reformas nostādnēm standartizēti procesi un IT risinājumi, pēc iespējas pilnveidojot procesus arī saimnieciskās darbības veicējiem un fiziskajām personām – maksas pakalpojumu saņēmējiem tiesu ekspertīzes jomā. 
3. Ieviesta vienota IKT arhitektūra tiesu ekspertīzes jomā.
4. Izveidota starpsistēmu datu apmaiņa izmantojot Tiesu administrācijas Koplietošanas komponenšu platformu (KKP).
5. Ieviesta vienota tiesu ekspertīžu reģistrācijas, pārvaldības un kvalitātes vadības informācijas sistēma ekspertīžu iestāžu vajadzībām. 
6. Veikti nepieciešamie pilnveidojumi ELIS, lai nodrošinātu ekspertīžu procesu digitālu veikšanu, nodalot darba plūsmas un radot iespēju mijiedarboties atsevišķos posmos (situācijās, kad pie viena ekspertīžu uzdevuma strādā vairāku iestāžu eksperti).

	2 iestādes – VP GKrPP KP, VTEB 
(kopā 150 eksperti, kas veic ekspertīzes atbilstoši VTEB un VP GKrPP KP kompetencēm). Šie lietotāji tiek ieskaitīti 1.3.1.1. pasākuma rezultāta rādītāja "jaunu un modernizētu publisko digitālo pakalpojumu, produktu un procesu lietotāji" vērtībā
	2029. gada III cet.


5.3. Ietekme uz pārvaldes centralizētām funkcijām un koplietošanas pakalpojumiem
	Skaits 
	Pakalpojums (pakalpojumu grupa) 
	Koplietošanas pakalpojumu lietotāji (institūcijas) 
	Norāde uz MK lēmumu par attīstības plānu 

	
	5.3.1. Būtību raksturojošs nosaukums 

Eksperta atzinumu sagatavošana un aprite, iestādes reģistru uzturēšana
	Norāda vismaz 3 institūcijas 
VP GKrPP KP, VTEB un turpmāk arī VTMEC, SIA "Nacionālais psihiskās veselības centrs" un Valsts Robežsardzes Ekspertīžu dienests

	Normatīvā akta numurs 
MK 2024. gada 28. augusta 
rīkojums Nr. 710 "Par konceptuālo ziņojumu "Par tiesu ekspertīžu institūta reformas gaitu un turpmāk veicamajiem pasākumiem""



[bookmark: _Hlk178074340]5.4. Centralizēti pārvaldāmās nozares būtiskās datu kopas 
	Skaits 
	Saturu raksturojošs nosaukums 
	Termiņš piekļuves nodrošināšanai 
(gads, ceturksnis) 

	
	5.4.1. Nosaukums 

n/a
	
n/a



6. Izmaksu un ieguvumu analīze 
	Kopsavilkuma informācija par veikto ieguvumu un izmaksu analīzi. 
(Šeit jānorāda vienkāršoti aprēķini, kas skaidri pamato projekta lietderību un parāda sagaidāmos ieguvumus finansiālā izteiksmē salīdzinājumā ar izmaksām projekta dzīves ciklā) 

	Centram kā finansējuma saņēmējam sniegtais atbalsts nav kvalificējams kā komercdarbības atbalsts. Atbalsts ir plānots valsts pārvaldes uzdevuma veikšanai, kas nav saimnieciskā darbība. 
Ar projekta īstenošanu tiks veicināta sistēmiska tiesu ekspertīžu reforma, veidota vienota digitālā infrastruktūra un koplietošanas risinājumi tiesu ekspertīžu procesu atbalstam, kā arī tiks izveidota vienota starpresoru tiesu ekspertīžu IKT arhitektūra un pilnveidota datu koplietošana un analītika. Līdz ar to tiks paātrināta ekspertīžu informācijas aprite, jo īpaši situācijās, kad ekspertīze jāveic vairākās ekspertīžu jomās un tiesu ekspertu specialitātēs, kā arī nodrošināta plānveidīga un reālās situācijas prasībām atbilstoša tiesu ekspertīzes sistēmas politikas attīstība.

Projekta ietvaros paredzēts izveidot vienotu tehnoloģisku pamatu starpresoru procesu veidošanai, kas paātrinās reformā iesaistīto institūciju integrāciju, atslogos cilvēkresursus un paaugstinās procesu efektivitāti. 
Projektā plānoto pasākumu īstenošanai ir nepieciešami 900 000 euro. Projekta ieviešanas rezultātā sociālekonomiskie ieguvumi un pārvaldes izdevumu ietaupījums veido vismaz 243 450,80 euro gadā, ieguvumi projekta dzīves cikla (10 gadi) laikā varētu sasniegt aptuveni 2 434 508 euro, tai skaitā: 
1) procesu pārvaldības centralizēta digitalizēšana veicinās laika ietaupījumu un mazāku kļūdaini ievadītas informācijas un dokumentu skaitu, efektivizēs starpinstitūciju mijiedarbību vienas ekspertīzes ietvaros, savukārt vienota risinājuma uzturēšana pēc ekspertu aplēsēm ļaus ietaupīt finansējumu, ja netiks uzturēti, piemēram, divi līdzvērtīgi risinājumi. Šobrīd dažādas iesaistītās ekspertīžu iestādes izmanto atšķirīgus risinājumus – katra savu, kas savā starpā nekorelē un nemainīgā veidā nespēj nodrošināt centralizēta risinājuma funkcionalitāti. Ja netiktu veikta šobrīd esošā ELIS pilnveide un centralizācija, pastāvētu nepieciešamība vai nu turpināt attīstīt vismaz divas dažādas sistēmas (VP GKrPP KP un VTEB), vai izstrādāt līdzvērtīgu alternatīvu sistēmu, kurai būtu jānodrošina identisku funkcionalitāti, lai nodrošinātu digitalizāciju un savietojamību ar E-lietas komponentēm. Izvērtējot tirgus praksi, līdzīgu specializētu IKT sistēmu izstrādes izmaksas ir ap 847 000 euro. Šī summa atspoguļo to, kas būtu jāiegulda, ja sistēmas funkcionalitāte tiktu dublēta atsevišķi katrai iestādei. Uzturot divas atsevišķas sistēmas, katrai būtu nepieciešami individuāli uzturēšanas līgumi, licences un tehniskais atbalsts. Novērtējums, ko snieguši eksperti, rāda, ka vienas sistēmas uzturēšanas izmaksas, t. sk. nodrošinot integritāti ar E-lietas komponentēm, sastādītu ap 153 000 euro gadā. Attiecīgi, ja uzturētu divus risinājumus, šīs izmaksas būtiski pieaugtu. Tādējādi ietaupījums, kas rodas, attīstot ELIS kā centralizētu risinājumu, tiek rēķināts kā vienas sistēmas izmaksas un uzturēšana, kuru vairs nevajadzēs izveidot (sistēmas dzīves cikla periodā, pieņemot 10 gadus): sistēmas izstrādes izmaksas (847 000 euro) + uzturēšanas izmaksas (153 000 euro x 10 gadi) = 2 377 000 euro (jeb 237 700 euro gadā proporcionāli sadalot). Nākotnē paredzēts paplašināt ELIS lietotāju loku, attiecīgi pieaugs arī ietaupījums;
2) digitalizējot datu apmaiņu ar procesa virzītājiem, tiek sagaidīts, ka iestāžu darbiniekiem, kuri izmantos ELIS, tiks ietaupīts laiks informācijas ievadei un apstrādei vismaz par 2 minūtēm uz katru notikumu, kas kopumā ļaus ietaupīt vismaz 440 stundas gadā, radot ieguvumu aptuveni 5 750,8 euro gadā. Ieguvumi projekta dzīves ciklā varētu sasniegt aptuveni 57 508 euro. 
Projekta ietvaros tiks pilnveidota E-lietas platforma, veicinot E-lietas programmas mērķa sasniegšanu – efektīvāks tiesvedības process, samazinoties un tiesvedības procesu norises ilgumam un izmaksām un palielinoties sabiedrības uzticēšanās līmenim izmeklēšanas un tiesvedības sistēmām.
Pēc projekta īstenošanas papildus turpmāk katru gadu ir nepieciešamas uzturēšanas izmaksas indikatīvi 105 000 euro apmērā. 

Kopējais projekta lietderīgums: Aprēķināts, no ieguvumiem (2 434 508 euro) atņemot nepieciešamos uzturēšanas izdevumus (1 050 000 euro) un investīcijas (900 000 euro), iegūstot kopējo projekta lietderīgumu vismaz 484 508 euro.

Projekta izpildi nodrošinās ar esošajām amata vietām. Automatizēti risinājumi un piekļuve elektroniskajiem lietas materiāliem samazinās administratīvo slogu, ļaujot esošajiem darbiniekiem koncentrēties uz kvalitatīvu procesu uzraudzību. Vienlaikus paredzama darbinieku kompetenču pilnveide digitālajā jomā, kā arī iespējama funkciju pārprofilēšana, pārejot no manuālām darbībām uz digitālo procesu pārvaldību. 



7. Cita būtiska informācija (Projekta gatavības novērtējums) 
	Norāda būtisku informāciju, kas sniedz informāciju un pamatojumu par projekta gatavības pakāpi, tai skaitā:

	☒ informācija par projektu vadības kapacitāti 

	Lai nodrošinātu projekta rezultātu sasniegšanu, projekta vadība tiks nodrošināta, piemērojot trīs līmeņu projekta pārvaldības struktūru:
• projekta uzraudzības padome (turpmāk – PUP);
• projektu uzraudzības komisija (turpmāk – PUK);
• projekta darba grupas.
PUP saskaņā ar MK 2024. gada 4. jūnija noteikumiem Nr. 338 "Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" īstenošanas noteikumi" ir atbildīga par projekta rezultātiem, tā uzrauga projekta aktivitāšu īstenošanu un projekta rezultātu atbilstību galalietotāju un sadarbības partneru vajadzībām, kā arī apstiprina ārēju faktoru ietekmē radušos izmaiņu nepieciešamību projektā. Projekta uzraudzības padomes sastāvā tiks iekļauts Centra priekšnieks, Iekšlietu ministrijas kā nozares ministrijas, projekta īstenošanā un uzraudzībā iesaistīto iestāžu, un projekta sadarbības partneru, kas minēti 1.2. punktā, pārstāvji.
PUK ir Centra priekšnieka noteikta komisija, kas ir izveidota ar iekšējo rīkojumu, darbojas pastāvīgi un pārrauga visu projektu īstenošanu iestādē kopumā. Komisija lemj par turpmāku sadarbības formu (sanāksmes klātienē vai tiešsaistē, informācijas apmaiņa rakstiskā veidā, to regularitāte utt.), veidu, kādā tā saņem informāciju par projekta īstenošanas gaitu, un citiem ar projektu saistītiem jautājumiem.
PUK galvenie uzdevumi:
- augsta līmeņa projekta risku pārvaldīšana, problēmsituāciju risināšana un, ja nepieciešams, lēmumu par koriģējošiem pasākumiem pieņemšana;
- ikdienas un operatīvu uzdevumu īstenošana;
- stratēģisku lēmumu par projekta izpildi un īstenošanu pieņemšana;
- projekta mērķu sasniegšanas uzraudzīšana;
- projekta īstenošanas un citu projekta aktivitāšu ziņojumu pieņemšana, izskatīšana, apstiprināšana un progresa atbilstības novērtēšana.
PUK vadītājs ir Centra priekšnieks. PUK darbojas Centra priekšnieka vietnieki, kā arī Finanšu vadības nodaļas vadītājs un Projektu un attīstības vadības nodaļas vadītājs. PUK sēdes tiks sasauktas pēc vajadzības.

Projekta vadību nodrošinās projekta vadības personāls, tai skaitā:
• projekta vadītājs (pienākumi: projekta vadības un īstenošanas procesu nodrošināšana, projekta aktivitāšu organizēšana un vadība, projekta darbību un finanšu plūsmas plānošana, projekta pārskatu, atskaišu un maksājumu pieprasījumu sagatavošanas nodrošināšana, dalība projekta informatīvo un publicitātes pasākumu nodrošināšanā);
• finansists /grāmatvedis (pienākumi: atsevišķas projekta grāmatvedības uzskaites nodrošināšana atbilstoši tiesību aktiem, ar projektu saistīto grāmatvedības attaisnojuma dokumentu pareiza noformēšana, sistematizācija, projekta maksājumu veikšana, nepieciešamo projekta finanšu atskaišu sagatavošana un iesniegšana noteiktajos termiņos, finanšu plānošana, priekšlikumu sniegšana projekta vadītājam par izmaiņām finansēšanas plānā);
• iepirkumu speciālists (pienākumi: projektā paredzēto iepirkumu pārvaldības nodrošināšana un juridiskais atbalsts).
Projekta īstenošanas kapacitāte tiks nodrošināta, piesaistot:
• ārpakalpojuma sniedzējus;
• par biznesa pamatdarbību procesu un infrastruktūru atbildīgos Centra speciālistus;
• sadarbības partnerus.
Lai nodrošinātu projekta īstenošanu, darbu organizēs darba grupā, iesaistot gan Centra, gan sadarbības partneru un piesaistīto ārpakalpojumu (piemēram, programmatūras izstrāde) pārstāvjus.


	☒ informācija par projekta "biznesa" īpašnieku (business owner) un tā lomu projekta īstenošanā 

	Centrs pārstāv projekta biznesa vajadzības un atbild par projekta mērķa sasniegšanu. Līdz projekta noslēgumam tiks sagatavots un apstiprināts normatīvais regulējums par ELIS darbību, kurā tiks noteikts "biznesa īpašnieks". 


	☒ informācija par nosacījumiem projekta īstenošanai 

	Projekta īstenošana un uzraudzība tiks īstenota saskaņā ar MK 2024. gada 4. jūnija noteikumiem Nr. 338 " Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" īstenošanas noteikumi".

Projekta īstenošana ir iespējama, nodrošinot savlaicīgu finansējuma pieejamību, normatīvo aktu prasību ievērošanu, kā arī savlaicīgu biznesa un tehnisko prasību saskaņošanu starp iesaistītajām institūcijām. Projekta īstenošanas gaitā tiks nodrošināta starpinstitucionāla sadarbība un koordinēta IKT risinājumu ieviešana atbilstoši projekta mērķiem un noteiktajiem rezultatīvajiem rādītājiem. Projekta īstenošanas uzraudzībai tiks veidota projekta uzraudzības padome. Ar sadarbības partneriem projekta īstenotājs slēgs sadarbības līgumus.


	☒ informācija par riskiem 

	E-lietas 3. kārtas aktivitāšu realizācijas procesā ir būtiski savlaicīgi identificēt un mazināt iespējamos vispārīgos riskus, kas var ietekmēt projekta mērķu sasniegšanu un rezultātu ilgtspēju. Ņemot vērā projekta partneru skaitu, risinājumu sarežģītību un savstarpējo atkarību no citiem paralēli īstenojamiem projektiem, tiek izdalīti šādi potenciālie riski:
1. Normatīvā regulējuma neesamība, normatīvo aktu izmaiņas un normatīvā regulējuma savlaicīgas pielāgošanas trūkums. Šobrīd ELIS nodrošina Ekspertīžu laboratorijas informācijas sistēmas funkcijas VP GKrPP KP vajadzībām, taču projekta ietvaros ELIS tiks pilnveidota starpresoru lietošanai, un nepieciešams ārējais normatīvais regulējums. Tieslietu ministrijas virzītajā Informatīvajā ziņojumā "Par tiesu ekspertīžu institūta reformas gaitu" ir iekļauts uzdevums par regulējuma izstrādi par ELIS kā centralizētā risinājuma izveidošanas, uzturēšanas un izmantošanas kārtību, kā arī sistēmā iekļaujamās informācijas minimālo apjomu. Plānots, ka ārpus projekta tiks izveidota IeM/TM darba grupa, kas uzsāks darbu pie ELIS normatīvā regulējuma izstrādes, kam jāstājas spēkā līdz ELIS ieviešanai. Normatīvā regulējuma savlaicīga nestāšanās spēkā var aizkavēt izstrādāto risinājumu nodošanu ekspluatācijā. Riska mazināšanai tiks nodrošināta savlaicīga sadarbība ar Iekšlietu ministriju un Tieslietu ministriju, izveidojot starpinstitucionālu darba grupu ELIS normatīvā regulējuma izstrādei. Normatīvā regulējuma izstrādes gaita tiks regulāri uzraudzīta projekta uzraudzības padomes līmenī, savlaicīgi identificējot iespējamos kavējumus un nepieciešamās korektīvās darbības. Projekta aktivitāšu plānošanā tiks ņemta vērā normatīvā regulējuma spēkā stāšanās secība, lai mazinātu risku risinājumu nodošanai ekspluatācijā.
2.  Nepilnīga biznesa vajadzību savstarpēja saskaņošana un prioritāšu noteikšana, īpaši gadījumos, kad procesā iesaistītas vairākas informācijas sistēmas. Trūkstoša datu un procesu modeļu harmonizācija var radīt funkcionalitātes nepilnības. Riska mazināšanai tiks nodrošināta aktīva iesaistīto iestāžu līdzdalība prasību definēšanas un risinājumu izstrādes procesā, organizējot regulāras darba grupu sanāksmes un kopīgas prasību saskaņošanas sesijas. Tiks izmantota strukturēta prasību pārvaldības pieeja, nodrošinot vienotu datu un procesu modeļu izstrādi un savstarpēju saskaņošanu starp integrējamajām informācijas sistēmām. Lēmumi par funkcionalitātes prioritātēm tiks pieņemti projektu uzraudzības komisijas līmenī.
3. Ārēju apstākļu ietekme, piemēram, neprognozējamas ģeopolitiskās pārmaiņas, kas var ietekmēt projektu īstenošanas vidi, resursu pieejamību vai politisko atbalstu. Riska mazināšanai projektā tiks nodrošināta elastīga projekta plānošana un regulāra riska novērtēšana, pielāgojot aktivitāšu grafiku un resursu sadalījumu, ja tas nepieciešams. Projekta vadība regulāri analizēs ārējo faktoru ietekmi un informēs projekta uzraudzības padomi par būtiskām izmaiņām, nepieciešamības gadījumā rosinot lēmumus par koriģējošiem pasākumiem.
4. Nepietiekama projektu un programmas vadības efektivitāte, kas var rasties sarežģītās koordinācijas dēļ starp E-lietas 3. kārtas projektos iesaistītajām institūcijām un plašo risinājumu klāstu. Tas var kavēt lēmumu pieņemšanu un resursu optimālu izmantošanu. Riska mazināšanai tiks piemērota trīs līmeņu projekta pārvaldības struktūra, skaidri nosakot lomas, atbildības un lēmumu pieņemšanas kārtību. Tiks nodrošināta regulāra projekta progresa uzraudzība, risku un problēmsituāciju izskatīšana projektu uzraudzības komisijas līmenī, kā arī savlaicīga informācijas apmaiņa starp E‑lietas programmas projektiem. Projekta vadības kapacitāte tiks stiprināta, piesaistot nepieciešamos ekspertus un nodrošinot koordinētu sadarbību starp iesaistītajām institūcijām.


	☒ informācija par projekta sasaisti ar citiem projektiem 
Projekta skatāms sinerģijā ar Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" E-lietas programmas projektiem.


	☐ informācija par projekta sasaisti ar atklātas stratēģiskās autonomijas un drošības jautājumiem 

	Sasaiste nav identificēta.
Projekta ietvaros iestādēm sniegtais atbalsts nav kvalificējams kā atbalsts saimnieciskai darbībai vai komercdarbībai.

	


8. Atbildīgā kontaktpersona 
	Vārds Uzvārds 
	Amats 
	Kontaktinformācija 

	Karīna Eglīte-Miezīte
	Projektu un attīstības vadības nodaļas projektu vadītāja
	karina.eglite-miezite@idc.gov.lv, 67208723



Lietotie saīsinājumi: 
IKT – informācijas un komunikācijas tehnoloģijas 
MK – Ministru kabinets 

R3033_5p(1)_IeM
